Mitra

[náhľad|Mitra [Latinský obrad|latinského obradu]]
[náhľad|Vývoj mitier latinského obradu (z ''[Catholic Encyclopedia* - 1913)]]
[[Súbor:Patriarca-Gregório-III.JPG|náhľad|Melchitský gréckokatolícky patriarcha [[Gregor III. Laham]] počas [[Božská liturgia|božskej liturgie]] s mitrou.]]
*'Mitra*' () je ceremoniálna či kultická pokrývka hlavy užívaná prevažne [[biskup]]mi.

== História ==
Pôvodne to bola ceremoniálna vlnená čelenka, s ktorou boli v [[Staroveké Grécko|starovekom Grécku]] zobrazované niektoré bohyne (napr. [[Héra (bohyňa)|Héra]], [[Démétér]]) a bohovia ([[Dionýzos]], odtiaľ nazývaný *mitroforos*); v Ríme ju nosili cudzinky, prostitútky a [[archigallus]] (predstavený [[Gallovia|Gallov]], kňazi kultu bohyne [[Kybelé|Kybely]]).

== Na kresťanskom Západe ==
V [[10. storočie|10. storočí]] sa začala užívať ako pokrývka hlavy [[Kresťanstvo|kresťanských]] [[biskup]]ov a [[opát]]ov. Pri uvedení do úradu, ju sprvu biskupovi vkladal na hlavu pápež, arcibiskupovi biskup, opátovi buď pápež alebo predstavený rádovej provincie či kongregácie (*pater abbas*).

=== Podoba ===
Raná kresťanská mitra mala tvar zaoblenej čiapky z vlneného súkna s podšívkou z ľanového plátna a s dvoma našitými vlnenými pruhmi voľne visiacimi na chrbát, v [[12. storočie|12. storočí]] ešte s dvomi oblými výstupkami. Počas vrcholného stredoveku sa tvar menil od [[Rovnostranný trojuholník|rovnostranného trojuholníka]] k stále vyššiemu [[Rovnoramenný trojuholník|trojuholníku rovnoramennému]]. Po [[Reformácia|reformácii]] sa mitra stala insígniou [[Latinská cirkev|rímskokatolíckeho]] [[biskup]]a, biskupi [[Anglikánska cirkev (Church of England)|anglikánskej cirkvi]] a severských a pobaltských [[Luteránstvo (kresťanský smer)|luteránskych]] cirkví si mitru taktiež ponechali. Väčšina ostatných [[Protestantizmus|protestantských]] cirkví mitru prestala používať. Mitru tiež používajú [[Starokatolícka cirkev|starokatolícki]] biskupi.  

=== Názvoslovie ===
*Infulovať* znamená prepožičať právo nosiť mitru; mimo biskupov mali toto právo aj niektorí ďalší významní cirkevní hodnostári, ako opáti, kapitulní [[prepošt]]i alebo [[arcidekan]]i. *Infularius* je označenie posluhujúceho ([[miništrant]]a) pri kresťanských obradoch, ktorého úlohou je držať mitru v čase, keď ju cirkevný hodnostár práve nemá na hlave. Ak slúži bohoslužbu,  po sňatí mitry má biskup na hlave [[solideo]] čiže pileolus. Trojstupňová mitra pôvodne používaná pápežmi (posledným bol [[Pavol VI.]]) sa nazýva [[Tiara (pápežstvo)|tiara]].

== V gréckokatolíckej a pravoslávnej cirkvi ==
V [[Gréckokatolícka cirkev|gréckokatolíckej]] a [[Pravoslávna cirkev|pravoslávnej]] cirkvi má mitra podobu uzatvorenej koruny a nemá žiadne visiace pruhy. Mitru nosia biskupi a niektorí kňazi, ktorí dostali toto právo ako vyznamenanie (tzv. mitroforní kňazi). Symbolizuje vysokú dôstojnosť a duchovnú moc nositeľa, zároveň je aj symbolom Kristovej tŕňovej koruny. Pri niektorých bohoslužbách si biskup namiesto mitry dáva [[kamilavka|kamilavku]] so závojom (tzv. klobuk).

== Referencie ==


== Iné projekty ==


== Pozri aj ==
* [[Solideo]]
* [[Tiara (pápežstvo)]]
* [[Camauro]]
* [[Ornát]]
* [[Kolárik]]
* [[Biskup]]
* [[Kardinál]]
* [[Biskupská berla]]
* [[Kamilavka]]
* [[Omofor]]
* [[Sakos]]
* [[Mantia]]

== Literatúra ==
* Josef BRAUN, *Die liturgische Gewandung im Occident und Orient: Nach Ursprung und Entwicklung, Verwendung und symbolikou.* Freiburg im Breisgau 1907.
* Josef BRAUN: *Handbuch der Paramentik*. Freiburg 1907
* Lojek, Antonín: *Mitra nejen jako oděv v církevním a světském právu.'' [Miter - More Than Just Clothing in Canon and Secular Law.]
* Odev v práve. Ostrava : KEY Publishing, 2013 - (Schelle, K .; Tauchen, J.), s. 124-131 ISBN 978-80-7418-188-7

## Zdroj

Kategória:Liturgický odev
Kategória:Pokrývky hlavy
Kategória:Insígnie